A Bizottság 1999/16/EK irányelve

(1999. március 16.)

a gépjárművek várakozást jelző lámpáiról szóló 77/540/EGK tanácsi irányelvnek a műszaki fejlődéshez történő hozzáigazításáról

(EGT vonatkozású szöveg)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 98/91/EK európai parlamenti és tanácsi irányelvvel [1] módosított, a gépjárművek és pótkocsijaik típusjóváhagyására vonatkozó tagállami jogszabályok közelítéséről szóló, 1970. február 6-i 70/156/EGK tanácsi irányelvre [2] és különösen annak 13. cikke (2) bekezdésére,

tekintettel a legutóbb Ausztria, Finnország és Svédország csatlakozási okmányával módosított, a gépjárművek várakozást jelző lámpáira vonatkozó tagállami jogszabályok közelítéséről szóló, 1977. június 28-i 77/540/EGK tanácsi irányelvre [3] és különösen annak 10. cikkére,

(1) mivel a 77/540/EGK irányelv egyike a 70/156/EGK irányelvvel bevezetett EK-típus-jóváhagyási eljárás külön irányelveinek; mivel következésképpen a 70/156/EGK irányelvben a járműrendszerekre, -tartozékokra és önálló műszaki egységekre megállapított rendelkezések alkalmazandók a 77/540/EGK irányelvre;

(2) mivel különösen a 70/156/EGK irányelv 3. cikke (4) bekezdése és 4. cikke (3) bekezdése előírja, hogy minden külön irányelvhez egy adatközlő lapot, valamint egy, a 70/156/EGK irányelv VI. mellékletén alapuló típusbizonyítványt kell mellékelni annak érdekében, hogy a típusjóváhagyás elektronikus úton elvégezhető legyen; mivel a 77/540/EGK irányelvben szereplő típusbizonyítványt ennek megfelelően módosítani kell;

(3) mivel az eljárásokat egyszerűsíteni kell annak érdekében, hogy fenntartható legyen a 70/156/EGK irányelv 9. cikke (2) bekezdésében előirányzott egyenértékűség az egyes külön irányelvek és az Egyesült Nemzetek Európai Gazdasági Bizottsága (ENSZ-EGB) megfelelő rendeletei között e rendeletek módosításakor; mivel első lépésként a 77/540/EGK irányelv műszaki követelményeit kell felváltani a 77. ENSZ-EGB rendelet követelményeivel kereszthivatkozások útján;

(4) mivel célszerű biztosítani, hogy a legutóbb a 97/28/EK bizottsági irányelvvel [4] módosított 76/756/EGK tanácsi irányelv [5] és a legutóbb az 1999/17/EK bizottsági irányelvvel [6] módosított 76/761/EGK tanácsi irányelv [7] követelményei teljesüljenek;

(5) mivel az ezen irányelvben foglalt intézkedések összhangban állnak a 70/156/EGK irányelv által létrehozott, az irányelveknek a műszaki fejlődéshez történő hozzáigazításával foglalkozó bizottság véleményével,

ELFOGADTA EZT AZ IRÁNYELVET:

1. cikk

A 77/540/EGK irányelv a következőképpen módosul:

1. Az 1. cikk (1) bekezdését az alábbi szöveg váltja fel:

"(1) Minden tagállam megadja az EK-alkatrész-típusjóváhagyást minden olyan várakozást jelző lámpára, amely megfelel a vonatkozó mellékletekben meghatározott konstrukciós és vizsgálati követelményeknek."

2. A 2. cikk első albekezdését az alábbi szöveg váltja fel:

"A tagállamok minden olyan várakozást jelző lámpára, amelyet az 1. cikk alapján hagynak jóvá, az I. melléklet 3. függelékében szereplő mintával megegyező EK-alkatrész-típusjóváhagyási jelet adnak a gyártónak."

3. A 4. cikket az alábbi szöveg váltja fel:

"4. cikk

A tagállamok illetékes hatóságai a 70/156/EGK irányelv 4. cikke (6) bekezdésében meghatározott módon tájékoztatják egymást minden, az ezen irányelv alapján megadott, elutasított vagy visszavont típusjóváhagyásról."

4. A 9. cikket az alábbi szöveg váltja fel:

"9. cikk

Ezen irányelv alkalmazásában: "járművek" azon gépjárművek, amelyeket közúti használatra szántak, karosszériával vagy anélkül, legalább négy kerékkel rendelkeznek, legnagyobb tervezési sebességük meghaladja a 25 km/h-t, valamint ezek pótkocsijai, a síneken járó járművek, a mező- és erdőgazdasági traktorok és az önjáró munkagépek kivételével."

5. A mellékleteket ezen irányelv mellékletei váltják fel.

2. cikk

(1) 1999. október 1-jétől kezdve, vagy ha a 3. cikkben meghatározott szövegek közzététele 1999. április 1-je utánra halasztódik, a szövegek tényleges közzétételének időpontja után hat hónappal, a tagállamok a várakozást jelző lámpákkal kapcsolatos okokból:

- nem tagadják meg egy járműtípusra vagy várakozást jelző lámpatípusra vonatkozó EK-típusjóváhagyás vagy nemzeti típusjóváhagyás megadását, vagy

- nem tiltják meg járművek nyilvántartásba vételét, értékesítését vagy forgalomba helyezését, valamint a várakozást jelző lámpák értékesítését vagy üzembe helyezését,

amennyiben a várakozást jelző lámpák megfelelnek az ezen irányelvvel módosított 77/540/EGK irányelv követelményeinek, a járművek esetében pedig a lámpák a 76/756/EGK irányelv rendelkezéseinek megfelelően vannak felszerelve.

(2) 2000. április 1-jétől kezdve a tagállamok:

- nem adnak több EK-típusjóváhagyást, vagy

- megtagadhatják a nemzeti típusjóváhagyás megadását

bármely járműtípusra, annak a várakozást jelző lámpáival kapcsolatos okok alapján, és bármely várakozást jelző lámpatípusra, ha az ezen irányelvvel módosított 77/540/EGK irányelv követelményei nem teljesülnek.

(3) 2001. április 1-jétől kezdve az ezen irányelvvel módosított 77/540/EGK irányelv várakozást jelző lámpákra vonatkozó követelményeit kell alkalmazni a 70/156/EGK irányelv 7. cikke (2) bekezdése értelmében.

(4) A (2) és a (3) bekezdésben foglaltakkal ellentétben a tagállamok a tartalék alkatrészek tekintetében továbbra is megadják az EK-típusjóváhagyást a várakozást jelző lámpákra és engedélyezik azok értékesítését és üzembe helyezését a 77/540/EGK irányelv korábbi változatainak megfelelően, amennyiben az ilyen várakozást jelző lámpák

- arra szolgálnak, hogy azokat már forgalomban lévő járművekre szereljék fel, és

- megfelelnek a jármű első forgalomba helyezése idején érvényes irányelv követelményeinek.

3. cikk

A II. melléklet 1. pontjában említett 77. ENSZ-EGB rendelet szövegét és mellékleteit 1999. április 1-je előtt ki kell hirdetni az Európai Közösségek Hivatalos Lapjában.

4. cikk

(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 1999. október 1-jéig megfeleljenek; mindazonáltal, ha a 3. cikkben említett szövegek kihirdetése 1999. április 1-je utánra halasztódik, a tagállamok a szövegek tényleges kihirdetési időpontja után hat hónappal teljesítik e köte lezettséget, erről haladéktalanul tájékoztatják a Bizottságot.

E rendelkezéseket 1999. október 1-jétől, vagy – ha a 3. cikkben hivatkozott szövegek kihirdetése 1999. április 1-je utánra halasztódik – a szövegek tényleges kihirdetési időpontja után hat hónappal kell alkalmazni.

Amikor a tagállamok elfogadják ezeket az intézkedéseket, azokban hivatkozni kell erre az irányelvre vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

(2) A tagállamok közlik a Bizottsággal hazai joguknak azokat a legfontosabb előírásait, amelyeket az ezen irányelv által szabályozott területen fogadtak el.

5. cikk

Ez az irányelv az Európai Közösségek Hivatalos Lapjában való kihirdetését követő 20. napon lép hatályba.

6. cikk

Ennek az irányelvnek a tagállamok a címzettjei.

Kelt Brüsszelben, 1999. március 16-án.

a Bizottság részéről

Martin Bangemann

a Bizottság tagja

[1] HL L 11., 1999.1.16., 25. o.

[2] HL L 42., 1970.2.23., 1. o.

[3] HL L 220., 1977.8.29., 83. o.

[4] HL L 171., 1997.6.30., 1. o.

[5] HL L 262., 1976.9.27, 1. o.

[6] Hl L 97., 1999.4.12., 45. o.

[7] HL L 262., 1976.9.27., 96. o.

--------------------------------------------------

MELLÉKLET

"

A MELLÉKLETEK JEGYZÉKE

I. MELLÉKLET: | A típusjóváhagyásra vonatkozó közigazgatási rendelkezések |

1. függelék: | Adatközlő lap |

2. függelék: | Típusbizonyítvány |

3. függelék: | Az EK-alkatrész-típusjóváhagyási jel mintái |

II. MELLÉKLET: | Műszaki követelmények |

I. MELLÉKLET

A TÍPUSJÓVÁHAGYÁSRA VONATKOZÓ KÖZIGAZGATÁSI RENDELKEZÉSEK

1. AZ EK-ALKATRÉSZ-TÍPUSJÓVÁHAGYÁS IRÁNTI KÉRELEM

1.1. A várakozást jelző lámpa a 70/156/EGK irányelv 3. cikke (4) bekezdése szerinti EK-alkatrész-típusjóváhagyása iránti kérelmet a gyártónak kell benyújtania.

1.2. Az adatközlő lap mintája az 1. függelékben szerepel.

1.3. A típusvizsgálatok elvégzésével megbízott műszaki szolgálathoz a következőket kell benyújtani:

1.3.1. az előírt lámpával vagy lámpákkal felszerelt két mintadarabot; ha a várakozást jelző lámpák olyanok, hogy csak a jármű egyik oldalára szerelhetők fel, a két benyújtott minta lehet azonos és olyan, ami a járműnek csak a jobb, vagy csak a bal oldalára szerelhető.

2. JELÖLÉSEK

2.1. Az EK-alkatrész-típusjóváhagyásra benyújtott berendezéseken fel kell tüntetni:

2.1.1. a gyártó védjegyét vagy kereskedelmi nevét;

2.1.2. izzólámpa-foglalattal ellátott lámpák esetében: az előírt izzólámpa típusát (típusait);

2.1.3. nem cserélhető lámpák esetében: a névleges feszültséget és a teljesítményt.

2.2. E jelöléseknek világosan olvashatóknak és eltávolíthatatlannak kell lenniük, és azokat a berendezés átvilágított felületén vagy átvilágított felületeinek egyikén kell elhelyezni. Kívülről láthatónak kell lenniük, amikor a berendezés fel van szerelve a járműre.

2.3. Minden berendezésen elegendő helynek kell rendelkezésre állnia az alkatrésztípus-jóváhagyási jel számára. Ezt a helyet az 1. függelékben szereplő rajzokon fel kell tüntetni.

3. AZ EK-ALKATRÉSZ-TÍPUSJÓVÁHAGYÁS MEGADÁSA

3.1. Ha a vonatkozó követelmények teljesülnek, a 70/156/EGK irányelv 3. cikke (4) bekezdése és, ha alkalmazható, 4. cikke (4) bekezdése szerinti EK-típusjóváhagyást meg kell adni.

3.2. Az EK-típusbizonyítvány mintája a 2. függelékben szerepel.

3.3. Minden jóváhagyott várakozást jelző lámpatípusnak a 70/156/EGK irányelv VII. melléklete szerinti jóváhagyási számot kell adni. Ugyanazon tagállam nem adhatja ugyanazt a számot más várakozást jelző lámpatípusnak is.

3.4. Ha egy várakozást jelző lámpát és más lámpákat is tartalmazó világító és fényjelző berendezéstípusra kérnek alkatrésztípus-jóváhagyást, egyetlen EK-alkatrész-típusjóváhagyási szám adható, feltéve hogy a várakozást jelző lámpa megfelel ezen irányelv követelményeinek, és az EK-alkatrész-típusjóváhagyásra benyújtott világító- és fényjelző berendezésben lévő többi lámpa is megfelel a rá vonatkozó különleges irányelv rendelkezéseinek.

4. AZ EK-ALKATRÉSZ-TÍPUSJÓVÁHAGYÁSI JEL

4.1. A 2.1. pontban említett jelöléseken kívül minden olyan várakozást jelző lámpán, amely megegyezik egy, az ezen irányelv alapján jóváhagyott típussal, egy EK-típus-jóváhagyási jelet is fel kell tüntetni.

4.2. Ez a jel az alábbiakból áll:

4.2.1. egy négyszög, amelyben egy "e" betű van, és amelyet a jóváhagyó tagállam megkülönböztető számai vagy betűi követnek:

1. Németország esetében,

2. Franciaország esetében,

3. Olaszország esetében,

4. Hollandia esetében,

5. Svédország esetében,

6. Belgium esetében,

9. Spanyolország esetében,

11. Egyesült Királyság esetében,

12. Ausztria esetében,

13. Luxemburg esetében,

17. Finnország esetében,

18. Dánia esetében,

21. Portugália esetében,

23. Görögország esetében,

IRL – Írország esetében;

4.2.2. a négyszög közelében elhelyezett – a 70/156/EGK irányelv VII. mellékletében említett – típus-jóváhagyási szám 4. szakaszában szereplő "alap jóváhagyási számból" és az azt megelőző, az EK-típusjóváhagyás megadásának időpontjában a 77/540/EGK irányelv legújabb jelentős műszaki módosítása sorszámát jelölő két számból. Ezen irányelvben ez a sorozatszám 00.

4.2.3. Ha a lámpa előre és hátrafelé sárga fényt bocsát ki, a lámpát elhelyezésének a meghatározása céljából egy nyíllal kell megjelölni, ahol a nyíl a jármű eleje felé mutat.

4.3. Az EK-alkatrész-típusjóváhagyási jelet a lámpa buráján vagy a buráinak egyikén kell elhelyezni eltávolíthatatlan módon és úgy, hogy a jel akkor is világosan olvasható legyen, ha a lámpák fel vannak szerelve a járműre.

4.4. Az EK-alkatrész-típusjóváhagyási jel mintája a 3. függelékben látható.

4.5. Amennyiben a fenti 3.4. pontnak megfelelően egyetlen EK-alkatrész-típusjóváhagyási jel kerül kiadásra egy várakozást jelző lámpát és más lámpákat is tartalmazó világító és fényjelző berendezéstípusra, egyetlen EK-alkatrész-típusjóváhagyási jel tüntethető fel, amely az alábbiakból áll:

4.5.1. egy négyszögben elhelyezett "e" betű, amelyet a jóváhagyó tagállam megkülönböztető számai vagy betűjelei követnek (lásd a 4.2.1. tételt);

4.5.2. az alap jóváhagyási számból (lásd a 4.2.2. pont első félmondatát);

4.5.3. ha szükséges, az előírt nyílból, amennyiben az a berendezés egészére vonatkozik.

4.6. Ez a jel a csoportos, kombinált vagy kölcsönösen egymásba épített lámpákon bárhol elhelyezhető, feltéve hogy:

4.6.1. látható marad a lámpák felszerelése után;

4.6.2. a csoportos, kombinált vagy kölcsönösen egymásba épített lámpák egyetlen fénykibocsátó eleme sem távolítható el a jóváhagyási jel egyidejű eltávolítása nélkül.

4.7. Az EK-alkatrész-típusjóváhagyás megadásának alapjául szolgáló irányelveknek megfelelő egyes lámpák azonosítási jelét a sorszámmal együtt (lásd a 4.2.2. pont első félmondatának második részét) és – adott esetben – a "D" betűt és a nyilat fel kell tüntetni:

4.7.1. vagy a megfelelő fénykibocsátó felületen;

4.7.2. vagy egy csoportban úgy, hogy minden csoportos, kombinált vagy kölcsönösen egymásba épített lámpa világosan azonosítható legyen.

4.8. E jel összetevőinek mérete nem lehet kisebb azon minimális méreteknél, amelyeket az EK-alkatrész-típusjóváhagyás megadásának alapjául szolgáló különböző irányelvek az egyes jelekre meghatároznak.

5. A TÍPUSMÓDOSÍTÁS ÉS A JÓVÁHAGYÁSOK MÓDOSÍTÁSAI

5.1. Az ezen irányelv alapján jóváhagyott típus módosítása esetén a 70/156/EGK irányelv 5. cikke rendelkezéseit kell alkalmazni.

6. GYÁRTÁSMEGFELELŐSÉG

6.1. Általános szabályként a gyártásmegfelelőség biztosítását szolgáló intézkedéseket a 70/156/EGK irányelv 10. cikkében meghatározott rendelkezéseknek megfelelően kell megtenni.

6.2. Minden várakozást jelző lámpának meg kell felelnie az ezen irányelvben meghatározott feltételeknek. Mindazonáltal egy – a sorozatgyártásból véletlenszerűen kiválasztott – várakozást jelző lámpa esetében a kibocsátott fény minimális intenzitására vonatkozó követelményeket (a 8. bekezdésben [1] említett szabványos izzólámpával mérve) minden megfelelő irányban a 7.1. és 7.2. [2] bekezdésekben meghatározott minimális értékek 80 %-ára kell korlátozni. Ugyanilyen feltételek mellett az előírt maximális értékeket 20 %-kal lehet meghaladni.

1. függelék

+++++ TIFF +++++

+++++ TIFF +++++

2. függelék

+++++ TIFF +++++

+++++ TIFF +++++

3. függelék

AZ EK-ALKATRÉSZ-TÍPUSJÓVÁHAGYÁSI JEL MINTÁJA

+++++ TIFF +++++

A fenti EK-típus-jóváhagyási jelet viselő berendezés egy várakozást jelző lámpa, amely Németországban kapta meg a típusjóváhagyást (e1) ezen irányelv alapján (00), 1471 alap jóváhagyási szám alatt.

II. MELLÉKLET

MŰSZAKI KÖVETELMÉNYEK

1. A műszaki követelmények az alábbi dokumentumokat összefoglaló 77. ENSZ-EGB rendelet 2. és 6–9. pontja és 3–5. melléklete által meghatározott követelmények:

- az eredeti rendelet (00) [1]

- a 77. rendelet 1. és 2. kiegészítése a módosításokkal együtt [2]

- a 77. rendelet 3. kiegészítése [3]

- a 77. rendelet 4. kiegészítése [4],

kivéve, hogy:

1.1. Ahol a "48. rendelet"-re történik utalás, azt így kell érteni: "76/756/EGK irányelv".

1.2. Ahol a "37. rendelet"-re történik utalás, azt így kell érteni: "a 76/761/EGK irányelv VII. melléklete".

"

[1] A pontok ezen irányelv II. mellékletének 1. pontjában említett dokumentumokra vonatkoznak.

[2] A pontok ezen irányelv II. mellékletének 1. pontjában említett dokumentumokra vonatkoznak.

[1]

[2]

[3]

[4] TRANS/WP.29/530.

--------------------------------------------------